 Awọn kan sọ pe ìgbésẹ ọún jẹ eyi tó tọ tó sì yẹ, nigba ti awọn mìíran ríi gẹgẹ bii oun tí kò tọnà rárá. Díẹ lara awọn orilẹede ti wọn sọ sí ọrọ naa nìyí: Orilẹede Amerika Aarẹ Donald Trump sọ pe, ìgbésẹ naa jẹ èyí to mu èròngbà awọn wá sí ìmúsẹ. O ni àseyege gbaa ni ni ìkọlù naa jẹ, ti ó sì tún dúpẹ lọwọ awọn orilẹede to fọwọsowọpọ pẹlu rẹ. Orilẹede China China ni tirẹ ni awọn kò faramọ ikọlu naa nitori pe ó lòdì si òfin ìbásepọ laarin awọn orilẹede lágbàáyé. China pe fun àtúntò ètò òsèlú lagbaye, ati pe, o ni ó tó ki awọn orilẹede agabye maa tẹlé ìlànà totọ. Orlẹede Isreal Benjamin Netanyahu ti orlẹede Isreal ní tirẹ sọ pe, lati ọdún to kọjá ni oun ti sọọ pe, oun faramọ ki aarẹ Amerika Donald Trump gbé ìgbésẹ to tọ lori lílo Kẹmíkà olóró láàárín awn orilẹede lagbaaye. Orilẹede Russia Russia ni gbogbo ara lòún fi lòdì si bi orilẹede Amerika se kọlu orilẹede Syria níbití orilẹede Russia ti n se ìrànlọwọ fun ìjọba to ba òfin mu lorilẹede Syria lati koju awọn ajìjàgbara. Ó ní oun n pè fun ìpàdé pàjáwìrì ninu àjọ ìsọkan àgbáyé. Saudi Arabia Saudi Arabia ni awọn faramọ bi Amerika, France ati ilẹ Gẹẹsì se kọlu Syria, nitori pe ikọlu ọun jẹ ìdáhùn si awọn ìwà ọdaràn ti ìjọba Bashar al-Assad n hù. Turkey Orilẹede Turkey ni awọn fi ọwọ mẹwẹẹwá si ikọlu naa, nitori pe, o mu ẹrì ọkàn fun ìwà ọmọnìyàn kuro, lẹyìn ìkọlù to wáyé ni Douma. Lẹyín ti orilẹede Amerika, France ati ilẹ Gẹẹsí pawọpọ se ìkọlu si orilẹede Syria, awọn orilẹede àgbàye ti n fi èrò wọn hàn lorisirisi. : Àwọn olórí orílẹèdè lágbàáyé sọ èrò wọn lori ìkọlù Syria 